Diari Oficial de la Generalitat Valenciana


Sumari del DOGV 4425, del 24-01-2003 (2003/435)

Informació pública de l'aprovació del programa d'actuació integrada i projecte de reparcel·lació de la unitat d'execució del sòl urbà compresa entre l'avinguda del Papa Lluna, vials N-1 i N-8 i Apartaments Cinca.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4425

Data del DOGV
:   24-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/435


Organisme emissor
:   Ajuntament de Peníscola

Tipus de document
:   Anunci

Informació pública de l'aprovació del programa d'actuació integrada i projecte de reparcel·lació de la unitat d'execució del sòl urbà compresa entre l'avinguda del Papa Lluna, vials N-1 i N-8 i Apartaments Cinca. [2003/F435]
  
El Ple de l'ajuntament, en la sessió del dia 20 de setembre de 2002, va adoptar l'acord següent:
  
«Vist l'expedient tramitat per al desenvolupament de l'actuació integrada de la unitat d'execució del sòl urbà comprés entre l'avinguda del Papa Lluna, vials N-1 i N-8 i Apartaments Cinca, del qual resulten els antecedents següents:
  
1. El Ple de l'ajuntament, en la sessió de data 16 de novembre de 2001, va acordar aprovar provisionalment el projecte de modificació puntual del Pla General d'Ordenació Urbana i el programa d'actuació integrada de la unitat d'execució.
  
2. La Comissió Territorial d'Urbanisme de Castelló, en la sessió realitzada el 18 de juny de 2002, va acordar aprovar definitivament la modificació puntual del pla general de Peñíscola, en l'àmbit del sòl urbà situat entre els Apartaments Cinca, el vial N-8, el vial N-1 i l'avinguda del Papa Lluna.
  
3. Observada la necessitat d'ajustar la descripció de les finques aportades que conté el projecte de reparcel·lació als requisits formals exigits per l'article 7 del Reial Decret 1.093/1997, del Ministeri de Justícia, que aprova les normes complementàries al Reglament per a l'Execució de la Llei Hipotecària sobre inscripció en el Registre de la Propietat d'actes de naturalesa urbanística, l'arquitecte municipal redactor del projecte ha procedit a complir els requisits esmentats, sense que això altere la configuració i superfície de les finques, ni l'import de les quotes d'urbanització del projecte aprovat provisionalment.
  
4. S'ha concedit així mateix, de conformitat amb el que s'establix en l'article 69.1.C) de la Llei Reguladora de l'Activitat Urbanística (LRAU), el tràmit d'audiència en el projecte de reparcel·lació a la societat mercantil Banco de Valencia, SA, que apareix com a titular d'un dret real d'hipoteca sobre la finca registral número 12.345, objecte de reparcel·lació. No hi consta la presentació d'al·legacions al respecte per la referida societat mercantil.
  
Atés que en la tramitació del programa d'actuació integrada s'ha seguit el procediment legal previst en la Llei 6/1994, Reguladora de l'Activitat Urbanística, i vist el dictamen favorable emés per la Comissió d'Urbanisme, Servicis i Medi Ambient, per unanimitat, de conformitat amb el que s'establix en l'article 31.2, LRAU, s'acorda:
  
Primer. Aprovar definitivament el programa d'actuació integrada per a desenvolupament de la unitat d'execució del sòl urbà compresa entre l'avinguda del Papa Lluna, vials N-1 i N-8 i Apartaments Cinca.
  
Segon. Aprovar definitivament la delimitació de l'expressada unitat d'execució de sòl urbà.
  
Tercer. Optar per la gestió directa per al desenvolupament de la referida actuació integrada.
  
Quart. Aprovar definitivament el projecte de reparcel·lació i el projecte d'urbanització de la unitat d'execució esmentada.
  
Cinqué. Fixar, amb caràcter provisional, en 168.588,70 euros la quantitat a repartir en concepte de quotes d'urbanització entre els propietaris inclosos en la unitat d'execució, justificada en el projecte de reparcel·lació. La dita quantitat té el caràcter de mera previsió, per la qual cosa si el cost efectiu de les obres fóra major o menor que el previst es realitzarà la corresponent rectificació.
  
Sisé. Aprovar les quotes d'urbanització fixades amb caràcter provisional en el projecte de reparcel·lació.
  
Seté. Determinar com a subjectes passius de les quotes d'urbanització les persones físiques i jurídiques propietàries de les finques incloses en la unitat d'execució i aprovar les quotes individuals provisionals a càrrec dels subjectes passius corresponent als immobles inclosos en la unitat d'execució, amb indicació de la situació de cada finca i el propietari de la parcel·la, dades que figuren en el projecte de reparcel·lació que s'aprova en el present acord.
  
Huité. Inscriure les finques resultants de la reparcel·lació en el Registre de la Propietat.
  
Nové. Inscriure en l'Inventari i Registre de Béns Municipals els terrenys, tant dotacionals com edificables, que corresponguen a l'ajuntament en virtut del projecte de reparcel·lació aprovat.
  
Deu. Donar trasllat del programa d'actuació integrada a la Conselleria d'Obres Públiques, Urbanisme i Transports per a la inscripció en el Registre de Programes.
  
Onze. Publicar el present acord en el Diari Oficial de la Generalitat Valenciana i al tauler d'anuncis de l'ajuntament i practicar notificació individual a tots els propietaris afectats i restants interessats que hagen comparegut en l'expedient.
  
Dotze. Facultar l'alcalde per a la resolució de qualsevol incidència que puga sorgir amb vista a la inscripció registral del projecte de reparcel·lació i per a la subscripció de la documentació pertinent.»
  
Cosa que es fa pública als efectes previstos en la legislació urbanística.